Insula

Insula es massa de terra circumdato ab aqua.

Insulas pote es diviso inter duo typos, insulas continentale et insulas oceanico. Insulas continentale resulta de erosione aut submersione de littorale quod induce separatione de parvo portione de terra ex continente. In isto casu, insula es connexo cum continente per plataforma continentale, et suo characteristicas es identicale ad continente. In exemplo, insulas de littorale occidentale de Scotia, vel insulas de Man et Wight, es considerato ut insulas continentale in relatione cum Britannia Majore, et Britannia Majore et Hibernia es considerato ut insulas continentale in relatione cum Europa. In alio parte, insulas oceanico resulta de emergentia de fondo oceanico per causa de motus tectonico vel phenomenos volcanico. Activitate corallico quoque pote forma insulas oceanicos, vocato atolls.

Referentias

 * Island in Encyclopaedia Britannica, 1911 (Wikisource).